  Туспуктэм: Иван Коновалов Наталия Сильвестрова Зол лымыямен сэрен Ижкарысь сюресъёс вылын секыт югдур кылдӥз. Анай-атайёслэн пиналъёссэс машинаен келян ласянь шугъяськонъёссы луизы ке, соос школае ветлыктэк быгато. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. « Школаос дистанционной амалэн дышетсконэ уз выже. <…> Доразы кылем дышетскисьёслы нимысьтыз ужъёс сётозы, соосын дышетӥсьёс герӟаськылозы » Дмитрий Чистяков, Ижкарлэн тӧроез Карын сюресты утялтон ужъёс азьланьтӥсько. Валтӥсь ужпум – мерлыко транспорт ветлэмысь медаз дугды шуыса, пусйиз Дмитрий Чистяков. Озьы ик солэн верамезъя, машинаосты дунын пуктон интыос понна тыронъёсты арня пумозь уз басьтэ. Лымы усемысь дугдэм бере, парковаосты сузялозы но тыронъёсты выльысь баьстыны кутскозы. Тодэ вайытом, уй-нуналскын Ижкарын лымылэн толэзьем эсэпез усиз.  Ватсалом, Удмуртиын баӟым машинаос понна улосвыл но федерал сюресъёс вылын сюбегатонъёс кутӥзы. Тегъёс: школаос нылпиос лымы Ижкар Удмуртия  